## Odluka o razvrstavanju željezničkih pruga

### NN 3/2014 (10.1.2014.), Odluka o razvrstavanju željezničkih pruga

VLADA REPUBLIKE HRVATSKE

60

Na temelju članka 14. stavka 3. Zakona o željeznici (»Narodne novine«, br. 94/2013 i 148/2013), Vlada Republike Hrvatske je na sjednici održanoj 9. siječnja 2014. godine donijela

ODLUKU

O RAZVRSTAVANJU ŽELJEZNIČKIH PRUGA

I.

Željezničke pruge u Republici Hrvatskoj, u svrhu određivanja načina upravljanja i gospodarenja željezničkom infrastrukturom te planiranja njezinoga razvoja, u skladu s člankom 14. stavkom 1. Zakona o željeznici, razvrstavaju se na:

– pruge za međunarodni promet,

– pruge za regionalni promet,

– pruge za lokalni promet.

U skladu s člankom 14. stavkom 2. Zakona o željeznici, željezničke pruge za međunarodni promet dijele se na:

– glavne (koridorske) pruge,

– ostale pruge za međunarodni promet, koje unutar željezničkih čvorišta i izvan njih funkcionalno povezuju glavne (koridorske) pruge ili koje međunarodne morske i riječne luke te terminale povezuju s glavnim (koridorskim) prugama.

Razvrstavanje željezničkih pruga iz stavaka 1. i 2. ove točke osnova je za određivanje načina njihove uporabe, te skladnoga i učinkovitoga planiranja izgradnje, modernizacije, obnove i održavanja željezničke infrastrukture u Republici Hrvatskoj, prema Nacionalnom programu željezničke infrastrukture iz članka 8. Zakona o željeznici.

II.

Željezničke pruge za međunarodni promet su:

– glavne (koridorske) pruge, koje se nalaze na međunarodnim željezničkim koridorima i njihovim ograncima (koridori RH1, RH2 i RH3),

– ostale pruge za međunarodni promet, koje unutar željezničkih čvorišta i izvan njih funkcionalno povezuju glavne (koridorske) pruge ili koje međunarodne morske i riječne luke te terminale povezuju s glavnim (koridorskim) prugama.

Željezničke pruge za regionalni promet su pruge koje u smislu daljinskoga prometa povezuju:

– željezničke prometne regije u Republici Hrvatskoj,

– željezničke prometne regije u Republici Hrvatskoj sa željezničkim prugama za međunarodni promet,

– željezničke prometne regije susjednih država sa željezničkim prometnim regijama u Republici Hrvatskoj ili sa željezničkim prugama za međunarodni promet u Republici Hrvatskoj.

Željezničke pruge za lokalni promet su:

– željezničke pruge koje luke i terminale koji nisu od međunarodnoga značaja, te industrijske zone i gospodarske subjekte povezuju sa željezničkim prugama od značaja za regionalni promet,

– željezničke pruge koje unutar pojedine željezničke prometne regije u smislu lokalnoga prometa međusobno povezuju pojedina područja ili administrativno-gospodarske centre, ili ih priključuju na željezničke pruge za međunarodni promet ili na željezničke pruge za regionalni promet,

– željezničke pruge u funkciji gradskoga i prigradskoga željezničkog prometa, ukoliko istovremeno nisu željezničke pruge za međunarodni promet ili željezničke pruge za regionalni promet,

– željezničke pruge koje u smislu lokalnoga prometa spajaju pojedina lokalna područja u Republici Hrvatskoj s lokalnim područjima susjednih država,

– željezničke pruge za lokalno povezivanje unutar željezničkih čvorišta.

III.

Željezničke pruge označene su oznakom koja se sastoji od oznake velikoga slova koje označava pripadnost kategoriji:

M – pruge za međunarodni promet,

R – pruge za regionalni promet,

L – pruge za lokalni promet,

te troznamenkastoga broja gdje prva znamenka označava pripadnost skupini unutar svake kategorije, a druga i treća znamenka označavaju redni broj pruge unutar svake skupine.

Željezničke pruge za međunarodni promet razvrstane su po skupinama na glavne (koridorske) pruge i ostale pruge za međunarodni promet.

Željezničke pruge za regionalni promet i željezničke pruge za lokalni promet razvrstavane su po skupinama na željezničke pruge koje se nastavljaju na željezničke pruge u susjednim državama i na one koje se ne nastavljaju na željezničke pruge u susjednim državama.

IV.

Razvrstanost željezničkih pruga u Republici Hrvatskoj na pruge za međunarodni promet, pruge za regionalni promet i pruge za lokalni promet prikazana je u tablicama 1., 2. i 3., koje su sastavni dio ove Odluke.

V.

Tehnički uvjeti i opremljenost, te način regulacije prometa za pojedine kategorije pruga određeni su odgovarajućim zakonskim, podzakonskim i drugim propisima željezničkoga sustava Republike Hrvatske.

VI.

Stupanjem na snagu ove Odluke prestaje važiti Odluka o razvrstavanju željezničkih pruga (»Narodne novine«, br. 81/2006 i 13/2007).

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/01

Urbroj: 50301-05/05-14-2

Zagreb, 9. siječnja 2014.

Predsjednik

Zoran Milanović, v. r.

TABLICA 1.

ŽELJEZNIČKE PRUGE ZA MEĐUNARODNI PROMET

|  |  |  |  |
| --- | --- | --- | --- |
| Oznaka pruge | Puni naziv željezničke pruge | Skraćeni naziv željezničke pruge | Građevinska duljina pruge (km) |
| 1 | 2 | 3 | 4 |
|  |  |  |  |
| Glavne (koridorske) željezničke pruge | | | |
| Koridor RH1 (bivši X. paneuropski koridor)  DG – Savski Marof – Zagreb – Dugo Selo – Novska – Vinkovci – Tovarnik – DG | | | |
| M101 | (Dobova) – Državna granica – Savski Marof – Zagreb Glavni kolodvor | DG – S. Marof – Zagreb Gk | 2 X 26,734 |
| M102 \* | Zagreb Glavni kolodvor – Dugo Selo | Zagreb Gk – Dugo Selo | 2 X 21,202 |
| M103 | Dugo Selo – Novska | Dugo Selo – Novska | 83,405 |
| M104 | Novska – Vinkovci – Tovarnik – Državna granica – (Šid) | Novska – Tovarnik – DG | 2 X 185,405 |
|  |  |  |  |
| Koridor RH2 (Mediteranski koridor – bivši ogranak V.b. paneuropskoga koridora)  DG – Botovo – Koprivnica – Dugo Selo – Zagreb – Karlovac – Rijeka – Šapjane – DG | | | |
| M201 | (Gyekenyes) – Državna granica – Botovo – Koprivnica – Dugo Selo | DG – Botovo – Dugo Selo | 79,565 |
| M102 \* | Zagreb Glavni kolodvor – Dugo Selo | Zagreb Gk – Dugo Selo | 2x 21,202 |
| M202 | Zagreb Glavni kolodvor – Karlovac – Rijeka | Zagreb Gk – Rijeka | 227,880 |
| M203 | Rijeka – Šapjane – Državna granica – (Ilirska Bistrica) | Rijeka – Šapjane – DG | 30,896 |
|  |  |  |  |
| Koridor RH3 (bivši ogranak V.c. paneuropskoga koridora)  DG – Beli Manastir – Osijek – Slavonski Šamac – DG – (Sarajevo) – DG – Metković – Ploče | | | |
| M301 | (Magyarboly) – Državna granica – Beli Manastir – Osijek | DG – B. Manastir – Osijek | 32,505 |
| M302 | Osijek – Đakovo – Strizivojna-Vrpolje | Osijek – Strizivojna-Vrpolje | 48,377 |
| M303 | Strizivojna-Vrpolje – Slavonski Šamac – Državna granica – (Bosanski Šamac) | S.-Vrpolje – S. Šamac – DG | 23,298 |
| M304 | (Čapljina) – Državna granica – Metković – Ploče | DG – Metković – Ploče | 22,740 |
|  |  |  |  |
| Ostale željezničke pruge za međunarodni promet | | | |
| M401 | Sesvete – Sava rasputnica | Sesvete – Sava | 2 X 11,090 |
| M402 | Sava rasputnica – Zagreb Ranžirni kolodvor – Zagreb Klara | Sava – Zagreb Klara | 2 X 6,677 |
| M403 | Zagreb Ranžirni kolodvor (Prijamna skupina) – Zagreb Klara (Karlovački kolosijek) | Zagreb RkPs – Z. Klara (K) | 1,056 |
| M404 | Zagreb Klara – Delta rasputnica | Zagreb Klara – Delta | 3,575 |
| M405 | Zagreb Zapadni kolodvor – Trešnjevka rasputnica | Zagreb Zk – Trešnjevka | 1,357 |
| M406 | Zagreb Borongaj – Zagreb Resnik | Čulinec – Zagreb Resnik | 2,007 |
| M407 | Sava rasputnica – Velika Gorica | Sava – Velika Gorica | 6,295 |
| M408 | Zagreb Ranžirni kolodvor (Otpremna skupina) – Mićevac rasputnica | Zagreb RkOs – Mićevac | 1,316 |
| M409 | Zagreb Klara (Mlaka) – Zagreb Ranžirni kolodvor (Prijamna skupina) (Sisački kolosijek) | Z. Klara – Zagreb RkPs (S) | 1,071 |
| M410 | Zagreb Ranžirni kolodvor (Otpremna skupina) – Zagreb Ranžirni kolodvor (Prijamna skupina) (IV. obilazni kolosijek) | Zagreb RkOs – Zagreb RkPs | 2,719 |
|  |  |  |  |
| M501 | (Središče) – Državna granica – Čakovec – Kotoriba – Državna granica – (Murakeresztur) | DG – Čakovec – Kotoriba –DG | 42,355 |
| M502 | Zagreb Glavni kolodvor – Sisak – Novska | Zagreb Gk – Sisak – Novska | 116,762 |
|  |  |  |  |
| M601 | Vinkovci – Vukovar-Borovo naselje – Vukovar | Vinkovci – Vukovar | 18,712 |
| M602 | Škrljevo – Bakar | Škrljevo – Bakar | 12,586 |
| M603 | Sušak-Pećine – Rijeka Brajdica | Sušak – Rijeka Brajdica | 3,802 |
| M604 | Oštarije – Gospić – Knin – Split | Oštarije – Knin – Split | 322,083 |
| M605 | Ogulin – Krpelj rasputnica | Ogulin – Krpelj | 6,118 |
| M606 | Knin – Zadar | Knin – Zadar | 95,394 |
| M607 | Perković – Šibenik | Perković – Šibenik | 22,503 |

\* Napomena: Željeznička pruga M102 Zagreb Gk – Dugo Selo pripada X. paneuropskom koridoru, ali se ujedno nalazi i na ogranku V.b. paneuropskoga koridora.

TABLICA 2.

ŽELJEZNIČKE PRUGE OD ZNAČAJA ZA REGIONALNI PROMET

|  |  |  |  |
| --- | --- | --- | --- |
| Oznaka pruge | Puni naziv željezničke pruge | Skraćeni naziv željezničke pruge | Građevinska duljina pruge (km) |
| 1 | 2 | 3 | 4 |
|  |  |  |  |
| R101 | (Podgorje) – Državna granica – Buzet – Pazin – Pula | DG – Buzet – Pula | 91,140 |
| R102 | Sunja – Volinja – Državna granica – (Dobrljin) | Sunja – Volinja – DG | 21,575 |
| R103 | (Martin Brod) – Razdjelna točka km 119+444 – Državna granica – Ličko Dugo Polje – Knin | DG – L. D. Polje – Knin | 59,068 |
| R104 | Vukovar-Borovo Naselje – Dalj – Erdut – Državna granica – (Bogojevo) | Vukovar-B.n. – Erdut – DG | 26,046 |
| R105 | Vinkovci – Drenovci – Državna granica – (Brčko) | Vinkovci – Drenovci – DG | 50,939 |
| R106 | Zabok – Krapina – Đurmanec – Državna granica – (Rogatec) | Zabok – Đurmanec – DG | 27,188 |
|  |  |  |  |
| R201 | Zaprešić – Zabok – Varaždin – Čakovec | Zaprešić – Čakovec | 100,554 |
| R202 | Varaždin – Koprivnica – Virovitica – Osijek – Dalj | Varaždin – Dalj | 249,863 |

TABLICA 3.

ŽELJEZNIČKE PRUGE OD ZNAČAJA ZA LOKALNI PROMET

|  |  |  |  |
| --- | --- | --- | --- |
| Oznaka pruge | Puni naziv željezničke pruge | Skraćeni naziv željezničke pruge | Građevinska duljina pruge (km) |
| 1 | 2 | 3 | 4 |
|  |  |  |  |
| L101 | Čakovec – Mursko Središće – Državna granica – (Lendava) | Čakovec – M. Središće – DG | 17,942 |
| L102 | Savski Marof – Kumrovec – Državna granica – (Imeno) | S. Marof – Kumrovec – DG | 38,522 |
| L103 | Karlovac – Ozalj – Kamanje – Državna granica – (Metlika) | Karlovac – Kamanje – DG | 28,799 |
|  |  |  |  |
| L201 | Varaždin – Ivanec – Golubovec | Varaždin – Golubovec | 34,596 |
| L202 | Hum-Lug rasputnica – Gornja Stubica | Hum-Lug – Gornja Stubica | 10,820 |
| L203 | Križevci – Bjelovar – Kloštar | Križevci – Bjelovar – Kloštar | 62,047 |
| L204 | Banova Jaruga – Daruvar – Pčelić rasputnica | Banova Jaruga – Pčelić | 95,752 |
| L205 | Nova Kapela-Batrina – Pleternica – Našice | Nova Kapela – Našice | 60,493 |
| L206 | Pleternica – Požega – Velika | Pleternica – Velika | 24,955 |
| L207 | Bizovac – Belišće | Bizovac – Belišće | 12,940 |
| L208 | Vinkovci – Gaboš – Osijek | Vinkovci – Osijek | 33,770 |
| L209 | Vinkovci – Županja | Vinkovci – Županja | 28,073 |
| L210 | Sisak Caprag – Petrinja | Sisak Caprag – Petrinja | 11,018 |
| L211 | Ražine – Šibenik Luka | Ražine – Šibenik Luka | 3,714 |
| L212 | Rijeka Brajdica – Rijeka | Rijeka Brajdica – Rijeka | 2,037 |
| L213 | Lupoglav – Raša | Lupoglav – Raša | 52,996 |

3 10.01.2014 Odluka o razvrstavanju željezničkih pruga

3 10.01.2014 Odluka o razvrstavanju željezničkih pruga

Odluka, NN 3/2014-60
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)